hu hu hu hu hu hu hu ja de uk uk ja hu en hu hu hu hu fi hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en jbo hu hu hu hu hu hu ru en ru ru ru en en en en en lt hu hu pt hu hu hu hu en en
FUTSAL: JÓL HAJRÁZTUNK, AMI EGY PONTOT ÉRT
Készült: 2021. november 18. csütörtök, 11:41
Igazi rangadót játszott futsal csapatunk Gyömrőn a Rubeola együttese ellen. Sajnos a mérkőzés eleje nem úgy alakult, ahogy elterveztük, ám az utolsó pillanatig küzdve legalább egy pontot megtudtunk menteni és tovább őrizzük veretlenségünket.
Futsal NB II., Keleti csoport, 9. forduló:
MAGLÓDI TC - RUBEOLA FC 3 - 3 (0 - 2)
Gyömrő, jv: Futó T., Boros R. (Strehó E.)
gól: Papp R., Seregy T., Vékei N. ill. Hadzsi M., Fischer Zs., Maruzsi M.
sárga lap: Petric B. ill. Gál M.
Maglódi TC: Matus T. - Seregy T., Petric B., Vékei N., Papp R. cserék: Kis R., Érsek R., Hollauer B., Lázár Zs., Horváth R. csapatvezető: Németh Gusztáv
Rubeola FC: Csikós E. - Fekete R., Hadzsi M., Gál M., Józsa T. cserék: Varsányi Á., Oláh K., Maruzsi M., Kovács B., Bimbó D., Viz F., Balogh B., Fischer Zs. vezetőedző: Jenei Ottó
Németh Gusztáv (játékos-csapatvezető, Maglódi TC): A táblázaton elfoglalt helyeink alapján rangadóra számíthattunk a Rubeola ellen. Nem is lett ez másképp a valóságban sem. Sok hazai, de még több vendég szurkoló volt kíváncsi a mérkőzésre, melynek teljes egészében sportszerű szurkolás mellett remek hangulatot teremtettek. A mérkőzést nagyon jól kezdtük és több ziccert kidolgoztunk, de sajnos rendre kihagytuk a helyzeteket. Ugyanakkor a másik oldalon azonnal büntették az első eladott labdánkat. Sajnos nagyon hamar összegyűjtöttük az öt szabálytalanságot, talán kicsit könnyen befújták a játékvezetők minden esetre a 6. után büntetőt rúghatott a vendég csapat, melyet higgadtan értékesített. A félidőben sikerült kicsit felrázni a csapatot, és úgy kimenni az öltözőből, hogy kettőzött erővel támadjunk. Meg is lett az eredménye: egy nagyon szép támadás végén Papp Ricsi szépített. Sajnos egy buta hiba után ismét kettőre nőtt a Rubeola előnye, de ekkor sem adtuk fel. A vendégek teljesen visszaálltak és lassították a játékot amennyire csak tudták. Ami nekik az első félidőben sikerült az nekünk a másodikban, így egy büntető után Seregy Tamás révén ismét egyre olvadt a vendégek előnye. Ekkor már igazi bunker focit játszott ellenfelünk és csak a kontrák lehetőségében bízva játszottak. Támadásban is vészkapussal játszottak, de gólszerzési cél nélkül csak időhúzási szándékkal. Szerencsére a sors igazságot szolgáltatott és az utolsó előtti percben Vékei Nándi minden bizonnyal a forduló legnagyobb góljával egyenlített. Győzni nem sikerült, de óriási gratuláció illeti a fiúkat, mert nem adták fel és sikerült egy pontot szereznünk. Sok sikert a Rubeola csapatának a folytatásban!
BOMBAERŐS ELLENFELEK A KÖZÉPSŐ CSOPORTBAN
MAGLÓDI TC-GLADIATORI PADOVA 3 - 3
U13: ÖT GÓLT RÚGTUNK ÜLLŐN
U17: A HAJRÁBAN DÖNTÖTTÜK EL A HÁROM PONT SORSÁT
ISASZEG - MAGLÓDI TC 0 - 2
Link1 | Link2 | Link3
Copyright © 2013. Maglódi Torna Club